
  Θέμα: Αποστρατείες ΕΠ.ΟΠ. λόγω Ορίου Ηλικίας .    

           1. Περιήλθε πριν από λίγες μέρες στην αντίληψή μας η απάντηση του Υπουργού Εθνικής Άμυνας στην ερώτηση του Βουλευτή Λάρισας κ. Μάξιμου Χαρακόπουλου σχετικά με το συνταξιοδοτικό μας και την υπαγωγή των Επαγγελματιών Οπλιτών στην κατηγορία ΕΟΘ. Εξ αρχής διαφωνήσαμε στην ουσία της πρότασης-ερώτησης του κυρίου Βουλευτή καθώς πάγια θέση της Γραμματείας και της Ομοσπονδίας είναι η μη υπαγωγή μας στην κατηγορία ΕΟΘ διότι θέτει 20.000 και πλέον συναδέλφους σε «εργασιακή ομηρία». Δυστυχώς κάποιοι παρουσίασαν ελλιπή στοιχεία στον κ. Χαρακόπουλο με αποτέλεσμα να προκαλέσει προβληματισμό η πρότασή του στις τάξεις των ΕΠ.ΟΠ. 

            2. Προβληματισμό προκάλεσε και η απάντηση του Υπουργού Εθνικής Άμυνας κ. Νικ. Παναγιωτόπουλου, σε μία περίοδο που το προσωπικό των Ενόπλων Δυνάμεων -κατά το πλείστον ΕΠ.ΟΠ.- επιχειρεί σε συνεργασία με τα σώματα ασφαλείας στον Έβρο διασφαλίζοντας την εδαφική μας ακεραιότητα, που ο θεσμός αυτός αποτελεί την ραχοκοκαλιά του στρατεύματος. 

           3. Η κατά το δοκούν αναφορά  στις εγκυκλίους προσλήψεων, όπως για παράδειγμα τον καταληκτικό βαθμό αλλά και η επιχειρηματολογία που βασίστηκε στις αντοχές των δημοσιονομικών, διατάραξε το ηθικό και προκάλεσε το προβληματισμό των Επαγγελματιών Οπλιτών. Η συνταξιοδότηση των ΕΠ.ΟΠ. συμπληρώνοντας το 50ο  έτος της ηλικίας τους κατέχοντας τον βαθμό του Αρχιλοχία θα δημιουργήσει πρόβλημα επιβίωσης καθώς οι συντάξεις θα είναι στα επίπεδα επιδόματος και θα τους οδηγήσει στην ένδεια. 

           4. Καλούμε όλους τους Επαγγελματίες Οπλίτες να στηρίξουν με την εγγραφή και την συμμετοχή τους τα πρωτοβάθμια σωματεία που ανήκουν στην Π.ΟΜ.ΕΝ.Σ. για να δώσουμε από κοινού τον αγώνα για την αξιοπρέπεια.

            5. Σας καλούμε κύριε Υπουργέ σε διάλογο, όχι μόνο για το συνταξιοδοτικό, αλλά και για μία πληθώρα θεμάτων που επιζητούν άμεσα λύση.

